Ajankohtaista | Aruco
Hyvä isännöinti kannattaa
URL: https://www.isannointiliitto.fi
Syötteen kokonainen osoite. 54 min 3 s sitten
Isännöintiliitto: Taloyhtiöt tarvitsevat tarpeisiinsa sopivaa isännöintiä
To, 06/06/2019 - 05:00
Taloyhtiöiden hallitukset kokevat isännöinnin hankkimisen hankalaksi. Taloyhtiö ei ole usein pohtinut tarpeitaan ja isännöintipalveluiden vertailu koetaan vaikeaksi. Hankalaksi koetaan myös tarjouspyynnön laatiminen. Tämä kävi ilmi Isännöintiliiton tekemässä käyttäjätutkimuksessa taloyhtiön hallitusten puheenjohtajille.
– Liian usein taloyhtiössä hankitaan isännöintiä ilman kunnollista tietoa siitä, mitä ollaan ostamassa. Aina täytyy miettiä, mitä tarpeita juuri omalla yhtiöllä on ja miltä tulevaisuus näyttää: onko esimerkiksi suuria korjaushankkeita näköpiirissä, vt. yksikön johtaja Marianne Falck-Hvilstafeldt Isännöintiliitosta sanoo.
Taloyhtiöiden hallituksissa tehdään vastuullista työtä, sillä hallitukset pitävät huolta Suomen asuntovarallisuudesta. On taloyhtiön etu, että hallitus hankkii avukseen oikeanlaista isännöintiä.
Hyvä tarjouspyyntö on kattava
Hallituksen kannattaa panostaa isännöinnin hankkimiseen, jotta yhteistyö on alusta saakka pitkäjänteistä ja sujuvaa. Suosituksia voi kysyä naapureilta ja puskaradion kautta tai vertailla yrityksiä Isännöintiliiton Hae isännöintiä -palvelussa, joka auttaa myös tarjouspyynnön laatimisessa.
– Käyttäjätutkimuksemme perusteella tarjouspyynnön laatiminen on hallitusten mielestä vaikeaa. Kun tarjouspyyntö on tarpeeksi kattava ja tarkka, myös saadut tarjoukset vastaavat paremmin tarpeita ja ovat sisällöltään tarkempia. Tällöin hallituksen on helpompi vertailla niitä, Falck-Hvilstafeldt sanoo.
Tarjouspyyntöön kannattaa liittää yhtiöjärjestys, tilinpäätös liitteineen, isännöitsijäntodistus, kunnossapitotarveselvitys, sekä tietysti muut toiveet isännöinnille. Näitä voivat olla vaikkapa taloyhtiön kotisivut, valmius sähköisiin kokouksiin tai tekniset asiantuntijapalvelut.
Sopimusvaiheessa hallituksen täytyy varmistaa, että sillä ja yrityksellä on samanlainen käsitys isännöintipalvelun sisällöstä. Asiat sovitaan aina mahdollisimman tarkasti ja selkeästi kirjallisella sopimuksella.
– Kun isännöinnin valinta on tehty taloyhtiössä huolellisesti ja valitun yrityksen kanssa on käyty läpi odotukset ja tarpeet palvelulle ja sopimukseen on kirjattu mitä isännöintipalvelu kattaa, on valettu hyvä pohja luottamukselliselle, pitkäaikaiselle ja avoimelle yhteistyölle.
Lue lisää Kotitalosta: Oletko ostamassa isännöintiä? Pidä ainakin nämä mielessä
vt. yksikön johtaja
p. 0400 608 920
marianne@isannointiliitto.fi
Artikkeli Isännöintiliitto: Taloyhtiöt tarvitsevat tarpeisiinsa sopivaa isännöintiä julkaistiin ensimmäisen kerran Isännöintiliitto.
Mia Koro-Kanerva Isännöintiliiton toimitusjohtajaksi
To, 05/02/2019 - 11:00
Isännöintiliiton uudeksi toimitusjohtajaksi on valittu OTM Mia Koro-Kanerva, 40. Hän aloittaa tehtävässään 2.9.2019.
Koro-Kanerva tulee Isännöintiliittoon Suomen Vuokranantajat ry:stä, jossa hän on toiminut pitkään toiminnanjohtajana kehittäen järjestöstä valtakunnallisen jäsenpalvelu- ja vaikuttamisorganisaation.
– Olen iloinen päästessäni syventämään osaamistani ja katsomaan tuttua kenttää ihan uudesta kulmasta. Minua kiinnostavat isännöintialan tulevaisuus ja alan kehittäminen. Haluan olla hyvän isännöinnin puolestapuhuja ja olla mukana vaikuttamassa siihen, että isännöinnin työn arvostus kasvaa, Koro-Kanerva sanoo.
Isännöintiliiton hallituksen puheenjohtaja Toivo Korhonen kertoo valinnan olleen hallituksessa yksimielinen ja tunnelman olevan positiivisen odottava.
– Olemme vaikuttajajärjestö, jolle Mialla on paljon annettavaa ja vahvaa näyttöä osaamisesta. Haluamme jatkossakin tehdä isännöintiä positiivisella tavalla näkyväksi, Korhonen sanoo.
Korhonen ja Koro-Kanerva ovat samoilla linjoilla tulevaisuuden tavoitteista. Yhteistyötä halutaan tiivistää entisestään eri sidosryhmien kanssa sekä jatkaa jäsenten kuulemista.
– Parhaiten asioita saadaan aikaan yhdessä, Koro-Kanerva tiivistää.
Isännöintiliitto auttaa isännöintiä kehittymään ja luomaan paremmat mahdollisuudet tulevaisuuden asumiselle. Liittoon kuuluu lähes 600 isännöintiyritystä ja 23 yhdistystä. Isännöintiliiton piirissä on yhteensä noin 4000 alan ammattilaista, mikä kattaa noin 4/5 toimialalla työskentelevistä.
Isännöintiliiton hallituksen puheenjohtaja
p. 050 362 8425
Isännöintiliiton toimitusjohtaja (2.9. alkaen)
p. 050 303 1615
Artikkeli Mia Koro-Kanerva Isännöintiliiton toimitusjohtajaksi julkaistiin ensimmäisen kerran Isännöintiliitto.
To, 04/18/2019 - 09:00
Kalliin putkiremontin hinta mietityttää usein osakkaita. Putkiremontille ei kuitenkaan voi määritellä yleispätevää hintalappua, sillä kustannuksiin vaikuttavat lukuisat eri tekijät.
Isännöintiliiton Putkiremonttibarometri kertoo, että putkiremonttien hinnat ovat nousseet tasaisesti viime vuosien aikana. Barometri ei kuitenkaan kerro putkiremontin tarkkaa hintaa, sillä jokaisen hankkeen hinta muodostuu yksilöllisesti päätöksentekovaiheessa.
– Hintaan vaikuttavat esimerkiksi rakennuksen ikä, koko ja tyyppi, urakkamuoto, remontin laajuus sekä samassa yhteydessä tehtävät muut remontit, Isännöintiliiton kehityspäällikkö Reetta Yrttimaa listaa.
Pääkaupunkiseudulla hinnat ovat tyypillisesti korkeammat. Sitä selittävät muun muassa vanhat talot, joissa putkien sijainti voi olla epätavallinen, mikä tuo haasteita remontteihin. Pääkaupunkiseudulla on myös paljon pieniä asuntoja, mikä tarkoittaa useampia märkätiloja ja enemmän remontoitavaa.
– Lisäksi asuntojen arvo on yleisesti muuta maata korkeampi, joten remontteihinkin on varaa sijoittaa enemmän. Niinpä remontin laajuus voi olla toista luokkaa kuin vähemmän arvokkaassa talossa, Yrttimaa sanoo.
Lisää rohkeutta päätöksentekoon
Jopa 30 prosentilla osakkaista on vääristynyt käsitys putkiremontin vaikutuksesta osakkeen arvoon. Koska putkiremontti on lähtökohtaisesti korjaustoimenpide, ei remonttiin sijoitettu summa siirry suoraan myyntihintaan.
– Jos perustasoa kohotetaan runsaasti, voi tietysti arvokin nousta enemmän. Lisäksi tehty remontti voi vaikuttaa myyntiaikoihin ja herättää kiinnostusta ostajissa, Yrttimaa sanoo.
Barometrin mukaan niin isännöitsijät kuin hallitusten jäsenetkin kaipaavat osakkailta rohkeampaa päätöksentekoa putkiremonteissa. Yrttimaa muistuttaa, että remontointi kannattaa, sillä korjaamatta jättäminen maksaa vahinkojen myötä enemmän.
– Remontteja ei kannata lykätä, vaan korjaukset kannattaa tehdä suunnitelmallisesti ja ennakoiden. Koska remonttien hinnat ovat nousseet jo monta vuotta, ei lykkäämällä näytä säästävän siinäkään suhteessa, hän sanoo.
Isännöintiliiton Putkiremonttibarometria on tehty vuodesta 2009 ja se on kattavin tutkimus suomalaisten asunto-osakeyhtiöiden putkiremonteista. Tutkimukseen vastasi 254 isännöitsijää ympäri Suomea. Tutkimusta olivat tukemassa Danske Bank, LVI-Tekniset Urakoitsijat ry, Suomen Talokeskus Oy sekä Sweco Taloyhtiöpalvelut.
Kehityspäällikkö, Isännöintiliitto
p. 044 548 5281
reetta.yrttimaa@isannointiliitto.fi
Artikkeli Nämä asiat vaikuttavat putkiremontin hintaan julkaistiin ensimmäisen kerran Isännöintiliitto.
Pe, 04/12/2019 - 04:00
Isännöintiliiton tuore Putkiremonttibarometri osoittaa, etteivät putkiremontit ole tulevinakaan vuosina vähenemässä, sillä 1970-1980-luvun laaja rakennuskanta on vasta tulossa remontti-ikään.
Putkiremontti on taloyhtiön remonteista pakollisin ja usein myös kallein. Isännöinti on tarkkana raha-asioissa, sillä barometri osoittaa, että urakkatarjouksia pyydetään nykyään selvästi enemmän kuin viisi vuotta sitten. Määrä on ollut tasaisessa kasvussa.
Isännöintiliiton kehityspäällikkö Reetta Yrttimaa pitää huolestuttavana, että noin puolet taloyhtiöistä päättää ryhtyä mittavaan remonttiin vasta putkiston vuotaessa. Ennakoimalla välttyisi kalliilta vahingoilta ja säästäisi rahaa.
­­– Sellaisiakin yksittäistapauksia on, joissa remonttiin on ryhdytty vasta, kun vakuutusyhtiö ei ole enää korvannut vuotovahinkoja, Yrttimaa havainnollistaa.
Yhtiön arvo vaikuttaa rahoituksen saamiseen
Paljon puhuttu remonttirahoituksen kiristyminen ei näy barometrissa, joka käsittelee jo onnistuneesti loppuun vietyjä hankkeita. Vastanneista 91% ilmoitti taloyhtiön saaneen tarvitsemansa rahoituksen ilman lisäselvityksiä – kaksi prosenttia jäi kuitenkin kokonaan ilman. Yrttimaakin tietää tapauksia, joissa rahoitus on jäänyt saamatta.
– On huolestuttavaa, jos taloyhtiön talous ei mahdollista tulevia remontteja. Silloin etenkin taantuvilla alueilla asuntojen arvon aleneminen voi kiihtyä entisestään. Tällöin korjausvelan kasvu on osa isompaa rakennemuutosta, Yrttimaa sanoo.
Danske Bankin kiinteistörahoituksesta vastaava johtaja Riikka Mäkinen kertoo, etteivät rahoituksen ehdot ole toistaiseksi kiristyneet merkittävästi, mutta omistuspohjaan kiinnitetään aiempaa enemmän huomiota. Etenkin enemmän velkaantuneissa yhtiöissä tarkastellaan sijoittajien määrää.
Mäkinen muistuttaa, että rahoitusta arvioidaan taloyhtiön arvon kautta, joten arvoa kannattaa ylläpitää yhtiön sijainnista riippumatta.
– Arvoon ja rahoituksen saamiseen voi vaikuttaa varmistamalla, että taloyhtiötä hoidetaan hyvin, tiedetään remonttitarpeet ja dokumentoidaan ne huolella kunnossapitosuunnitelmaan, sekä tietysti tehdään remontit suunnitelman mukaan, hän tiivistää.
Kiinteistörahoituksesta vastaava johtaja, Danske Bank
p. 040 544 3463
riikka.makinen@danskebank.fi
Artikkeli Putkiremonttibarometri: Onko taloyhtiöillä varaa putkiremontteihin myös tulevaisuudessa? julkaistiin ensimmäisen kerran Isännöintiliitto.
Ke, 04/03/2019 - 10:43
Taloyhtiön asukkaita täytyy neuvoa lajittelussa ja kierrättämisessä. Yhteiset lajitteluohjeet kannattaa jakaa huoneistoihin ja laittaa esille myös jätepisteelle mahdollisuuksien mukaan. Tiedottamista ei kannata jättää yhteen kertaan, sillä asukkaat voivat vaihtua. Oikeanlainen lajittelu tuo taloyhtiölle säästöä, sillä esimerkiksi muovinkeräys maksaa vähemmän kuin sekajätteen.
Asukkaiden kierrätysintoa lisää, jos jätetila on toimiva ja hyvä. Likainen, haiseva ja sekalainen tila on epämukava kaikille. Jäteastioiden tyhjennysväliin kannattaakin kiinnittää huomiota – jos astiat pääsevät niin täysiksi, että kannet eivät mene kiinni, ei tyhjennysväli ole tarpeeksi tiheä. Pahimmillaan huonosti hoidettu, ulkona oleva jätepiste houkuttelee lintuja ja rottia, jotka levittelevät jätteitä pihalle.
Remontin yhteydessä kannattaa harkita, voisiko ulkona sijaitsevan jätepisteen muuttaa sisätiloihin, tai edes tehdä jätepisteen ympärille sille oman ulkorakennuksen. Se vähentää tuhoeläintenkin määrää.
Lue lisää toimivasta jätehuollosta Kotitalo-lehdestä.
Toimivassa jätehuoneessa on:
esteetön sisäänkäynti, ei kynnystä tai rappuja
kova, tasainen ja luistamaton pohja
riittävästi tilaa (myös uusille jäteastioille)
selkeä opastus (lajitteluohjeet ja tarvittavat yhteystiedot)
oikein mitoitettu jäteastioiden määrä ja tyhjennystiheys
jäteastiat sijoitettu harkitusti (useimmin tyhjennettävät etualalla)
riittävän leveä oviaukko
ovea auki pitävä mekanismi
mielellään lukittava ovi
puhdistaminen suunniteltu helpoksi (mahdollisesti vesipiste ja viemäri)
varastointitila vain jätetilan hoitoon tarkoitetuille välineille
Lähde: Lounais-Suomen Jätehuolto Oy
Artikkeli Toimiva jätehuolto helpottaa arkea julkaistiin ensimmäisen kerran Isännöintiliitto.
Ma, 03/04/2019 - 11:26
Tutustu kokouskutsuun ja sen mukana tuleviin liitteisiin. Jos luvut tuntuvat vaikeilta, lue toimintakertomus. Se kertoo sanallisessa muodossa taloyhtiön vuodesta.
Valmistele oma ehdotuksesi, jos olet eri mieltä kutsusta löytyvistä hallituksen ehdotuksista.
Hallituksen jäsenten valintaa kannattaa pohtia ennen yhtiökokousta yhdessä naapureiden kanssa. Voisitko ehdottaa jotakuta hallitukseen tai olisitko ehkä itse kiinnostunut hallituksen jäsenyydestä?
Asiat käsitellään hyväksytyssä työjärjestyksessä.
Kerran käsiteltyihin asioihin ei palata.
Puheenvuorot jakaa puheenjohtaja.
Mieti ennen puheenvuoroasi, koskeeko asiasi koko taloyhtiötä vai voisitko selvittää sen esimerkiksi suoraan isännöinnistä tai huoltoyhtiöstä. Esimerkiksi kylmä patteri tai vuotava wc-pönttö ovat asioita, joista ilmoitetaan suoraan huoltoyhtiöön.
Lue lisää Kotitalon verkossa ja somessa sekä osallistu keskusteluun #yhtiökokous2019
Näin päätösehdotuksia voi esittää yhtiökokoukseen
Vuokralaiset mukaan yhtiökokoukseen
Artikkeli Vuoden tärkein kokous lähestyy taloyhtiöissä julkaistiin ensimmäisen kerran Isännöintiliitto.
Ke, 01/16/2019 - 10:40
Isännöintiala rekrytoi nyt vauhdilla. Vuoden 2018 aikana isännöintirekry.fi-sivustolla julkaistiin yhteensä 324 alan yritysten työpaikkailmoitusta, kolmannes enemmän kuin edellisvuonna.
Isännöintirekry on Isännöintiliiton ylläpitämä työntekijöiden ja työnantajien kohtaamispaikka, jossa liiton jäsenyritykset ilmoittavat avoimista työpaikoistaan. Isännöintiliiton jäsenmäärän kasvu ja suurten ikäluokkien isännöitsijöiden eläköityminen selittävät vain osan kasvusta.
Isännöintirekry.fi-palvelussa ilmoitetut työpaikat Vuosi Kappaletta 2016 128 2017 244 2018 324
– Asumisen palvelujen kysyntä kasvaa koko ajan muun muassa kaupungistumisen ja asukkaiden ikääntymisen myötä, sanoo koulutuspäällikkö Satu Lindén Isännöintiliitosta.
Isännöintialalla työskentelee arviolta 5000 kiinteistöalan ammattilaista. Isännöintiliiton Isännöintiyritysbarometrin mukaan alan rekrytointiaikeista puolet on isännöitsijöitä ja puolet muita ammattilaisia. Lindénin mukaan barometrin lukemat näyttävät toteutuvan:
– Tällä hetkellä noin puolet alan avoimista työpaikoista on muita kuin isännöitsijöitä. Yritykset etsivät esimerkiksi kiinteistösihteereitä, kirjanpitäjiä ja teknisiä asiantuntijoita, Lindén kertoo.
Osaamistarpeet uudistuvat
Kaupungistumisen ja asukkaiden ikääntymisen lisäksi isännöinnin toimintaympäristöä ja työvoiman tarpeita muuttavat jatkuvasti uudistuva lainsäädäntö, digitalisaatio sekä yhä suuremmat erot kasvukeskusten ja taantuvien alueiden välillä.
Isännöintiliitto on perustanut Oppilaitosyhteistyö-työryhmän miettimään alan osaamisen tulevaisuuden tarpeita.
– Työryhmän tavoite on myös tehdä isännöintialan uramahdollisuuksia näkyväksi erityisesti nuorten opiskelijoiden keskuudessa, Lindén kertoo.
Artikkeli Isännöintiala vetää väkeä julkaistiin ensimmäisen kerran Isännöintiliitto.
Hävitä joulun jätteet helposti ja turvallisesti
Pe, 12/21/2018 - 08:00
Jouluna tulevien roskien ja tähteiden hävittäminen aiheuttaa taloyhtiöissä joka vuosi päänvaivaa ja kysymyksiä. Kotitalo kokosi vastaukset yleisimpiin kysymyksiin.
Miten kinkkurasva hävitetään?
Jäähtynyt ja hyytynyt rasva laitetaan biojätteeseen.
Saako kinkkurasvan kaataa viemäriin?
Paistorasvaa ei saa kaataa viemäriin, sillä hyytyessään se tukkii putkiston ja pahimmillaan jätevedet nousevat sisään. Viemärit tukkiva kinkkurasva on taloyhtiöiden jokavuotinen ongelma.
Roska-astiat pursuilevat. Mitä teen?
Joulun jälkeen roska-astiat pursuilevat, koska jätettä syntyy usein reilummin ja jätekuljetuksia usein harvennetaan. Kuivat roskat kannattaa viedä roskikselle vasta jäteastioiden tyhjennyksen jälkeen.
Mihin jätteeseen lahjapaperit kuuluvat?
Lahjapakettien käärepaperit kuuluvat sekajätteeseen, sillä pinnoitettuja ja teippisiä lahjapapereita ei voi laittaa paperinkeräykseen.
Miten joulukuusi hävitetään?
Kuusen voi viedä taloyhtiön jätekatokseen jätepönttöjen läheisyyteen. Kuusta ei kannata pakata muoviin, sillä useimmiten kuuset päätyvät biojätteeseen tai hakkeeksi.
Rappukäytävä pysyy siistinä, kun kuusen kaataa esimerkiksi ison lakanan päälle. Lakana suljetaan kulmista niin, että kuusi jää pussiin. Kuljetettaessa varisseet neulaset on helppo tyhjentää lakanan päältä bioroskikseen.
Artikkeli Hävitä joulun jätteet helposti ja turvallisesti julkaistiin ensimmäisen kerran Isännöintiliitto.
Isännöintiliiton toimitusjohtaja vaihtuu
Ti, 12/18/2018 - 13:46
– Isännöintiliiton hallitus ja toimitusjohtaja Tero Heikkilä ovat yhteisymmärryksessä päättäneet Heikkilän työsuhteen, hallituksen puheenjohtaja Toivo Korhonen kertoo.
Heikkilä on lopettanut työt välittömästi, ja toimitusjohtajan sijaiseksi on nimitetty Isännöintiliiton johtaja Marjut Joensuu. Hallitus aloittaa uuden toimitusjohtajan haun heti vuodenvaihteen jälkeen.
Heikkilä on johtanut Isännöintiliittoa vuodesta 2004, jolloin Isännöintiliitto syntyi, kun aiemmat isännöintialan järjestöt yhdistyivät.
– Heikkilällä on ollut merkittävä rooli Isännöintiliiton toiminnan käynnistämisessä ja rakentamisessa. Vuonna 2019 Isännöintiliitto täyttää 15 vuotta ja tulee kirkastamaan alan visiota ja liiton suuntaa. Nyt on sopiva aika uudistaa liiton johtamista, Korhonen sanoo.
Isännöintiliiton toiminta jatkuu normaalisti syyskokouksessa vahvistetun toimintasuunnitelman mukaisesti.
Isännöintiliiton puheenjohtaja
Artikkeli Isännöintiliiton toimitusjohtaja vaihtuu julkaistiin ensimmäisen kerran Isännöintiliitto.
To, 12/13/2018 - 11:17
Joulumieli alkaa kohota taloyhtiöissäkin. Monen taloyhtiön pihassa kuusi tai piharakennus on koristeltu valonauhoin, ja asuntojen ikkunoista loistavat jouluiset valot. Isännöintiliitto ja Kiinteistöliitto kokosivat ohjeet, joiden avulla...
Artikkeli Näin joulu sujuu sopuisasti taloyhtiöissä julkaistiin ensimmäisen kerran Isännöintiliitto.
Eduskunta hyväksyi uuden lain – osakehuoneistorekisteri otetaan vaiheittain käyttöön
Ti, 12/11/2018 - 12:48
Isännöintipalvelujen piirissä olevien taloyhtiöiden on järkevintä aloittaa osakeluetteloiden siirto uuteen rekisteriin vasta syksyllä 2019, kun rajapinnat isännöintijärjestelmiin ovat valmiit. Eduskunta hyväksyi 10.12.2018 lain huoneistotietojärjestelmästä. Tämä tarkoittaa,...
Artikkeli Eduskunta hyväksyi uuden lain – osakehuoneistorekisteri otetaan vaiheittain käyttöön julkaistiin ensimmäisen kerran Isännöintiliitto.
Isännöitsijä kertoo: näin laiminlyödystä talosta kuoriutui arvokiinteistö
Pe, 11/23/2018 - 13:11
Mitä tapahtuu, jos taloyhtiötä ei suuremmin korjata noin sataan vuoteen? Helsinkiläisessä Asunto Oy Pohjansäteessä kokeilu oli jo pitkällä, kun isännöitsijä Mikko Kultaranta Iskurit Oy:stä sai...
Artikkeli Isännöitsijä kertoo: näin laiminlyödystä talosta kuoriutui arvokiinteistö julkaistiin ensimmäisen kerran Isännöintiliitto.
Isännöintiliiton digityöryhmä sai innostuneen vastaanoton eduskunnassa
To, 11/22/2018 - 11:16
Isännöintialalla paiskitaan kovaa töitä sen teen, että taloyhtiöasumisen asiat voitaisiin hoitaa pian sähköisesti. Osana tätä työtä Isännöintiliiton sähköisen asioinnin työryhmä on toimintavuotensa 2018 aikana määritellyt digiasioimisen...
Artikkeli Isännöintiliiton digityöryhmä sai innostuneen vastaanoton eduskunnassa julkaistiin ensimmäisen kerran Isännöintiliitto.
Osakas, tunnetko vastuusi huoneistosi kunnosta?
Ma, 11/05/2018 - 08:20
Vastuunjako osakkaan ja taloyhtiön välillä herättää usein kysymyksiä.
Artikkeli Osakas, tunnetko vastuusi huoneistosi kunnosta? julkaistiin ensimmäisen kerran Isännöintiliitto.
Näin kierrätät muovit oikein taloyhtiössä
Ma, 11/05/2018 - 05:05
Taloyhtiöissä muovinkeräys on usein edullisempaa kuin sekajätekeräys, eli kierrättäminen voi kannattaa myös taloudellisesti, kun sekajäte vähenee.
Artikkeli Näin kierrätät muovit oikein taloyhtiössä julkaistiin ensimmäisen kerran Isännöintiliitto.
Taloyhtiöissä kova tarve sähköisille palveluille
To, 10/25/2018 - 09:36
Taloyhtiöissä asuvat haluavat hoitaa asumiseensa liittyvät asiat sähköisesti eikä eri ikäluokkien välillä ole tässä eroja, paljastaa Isännöintiliiton tuore digiselvitys. − Yleisesti ajatellaan, että vanhemmissa ikäluokissa...
Artikkeli Taloyhtiöissä kova tarve sähköisille palveluille julkaistiin ensimmäisen kerran Isännöintiliitto.
Ke, 10/10/2018 - 09:59
Taloyhtiön osakkaat vastustavat joskus väistämättömiäkin remontteja. Taloyhtiön etu menee kuitenkin yksittäisen osakkaan mielipiteen edelle.
Artikkeli Putket vuotavat, mutta osakas vastustaa remonttia – mitä tehdä? julkaistiin ensimmäisen kerran Isännöintiliitto.
Ti, 10/09/2018 - 11:07
Artikkeli Energiaa voi säästää arjen pienillä teoilla julkaistiin ensimmäisen kerran Isännöintiliitto.
Isännöinnille hyviä arvosanoja hallituksilta
To, 09/27/2018 - 06:13
Hyvä isännöinti tarkoittaa jokaiselle taloyhtiölle hieman eri asioita, mutta eniten kiitosta annetaan sujuvista yhtiökokouksista. Tärkeiksi asioiksi nousevat myös isännöinnin ammattitaito ja asiantuntemus.
Artikkeli Isännöinnille hyviä arvosanoja hallituksilta julkaistiin ensimmäisen kerran Isännöintiliitto.
Isännöintiliitto, Kiinteistöliitto ja Maanmittauslaitos: Paperisista osakekirjoista luopuminen etenee
Ti, 09/18/2018 - 09:46
Osakehuoneistorekisteri avautuu 2019. Kun taloyhtiön osakastiedot on siirretty uuteen rekisteriin, päästään nauttimaan myös osakehuoneistorekisterin hyödyistä.
Artikkeli Isännöintiliitto, Kiinteistöliitto ja Maanmittauslaitos: Paperisista osakekirjoista luopuminen etenee julkaistiin ensimmäisen kerran Isännöintiliitto.
Taloyhtiöille tarjolla ilmaista remonttirahaa, avustuksia jaossa viime vuotta enemmän
Vinkit sujuvaan jouluun & vuodenvaihteeseen taloyhtiössä
Ilmalämpöpumpun asentaminen huoneistoparvekkeelle vaatii edelleen taloyhtiön suostumuksen